JY LEES NOU Bekende mammas praat oor die onsekerheid en uitdagings van borsvoeding
Vir een van die bekende ma's is dit ’n groot uitdaging om ’n 2,99 kg klein mensie te borsvoed terwyl die ander se seuntjie onophoudelik begin huil het ná sy self vermoedelik iets verkeerd geëet het . . .
Die Adams-huishouding is deesdae bedrywig verby, veral met die dat die gewilde sanger en TV-aanbieder Emo Adams en sy vrou, Michelle Gildenhuys, onlangs weer ouers geraak het.
Maar hoewel Michelle oorstelp is van vreugde oor haar klein bondeltjie liefde, het sy ook oor die naweek in ’n roerende Facebook-inskrywing meer lig gewerp op haar reis om haar jongste seun, wat nou twee weke oud is, te borsvoed.
“Voor die jongste toevoeging tot ons gesin gebore is, was ek onseker oor borsvoeding,” vertel Michelle, wie se oudste seun, Kadar Zayn, in Julie vanjaar twee jaar oud word.
“Ek het gesukkel om te borsvoed met my eerste kind en het dit ’n doodgewone probeerslag gegee, om eerlik te wees. Toe ontmoet ek my 2,99 kg klein mensie en besluit net daar dit maak nie saak wat dit verg nie, ek gaan hom borsvoed,” vertel sy verder.
Maar niks wat wat sy probeer het, het gehelp nie.
Rolene Strauss Intussen het Rolene, SA se voormalige Mej. Wêreld, ook op Instagram vertel dat iets wat sy geëet het haar jong seuntjie onophoudelik laat huil het. “That unbearable disappointment in your own motherly instinct when you realise that something you’ve eaten is the reason for your baby’s endless crying… Expressing like crazy to get it all out of my system! #Motherhood” het sy op Instagram geskryf.
That unbearable disappointment in your own motherly instinct when you realise that something you've eaten is the reason for your baby's endless crying.... ??? Expressing like crazy to get it all out of my system! #Motherhood